**Posilnenie líderských schopností žien z prihraničných**

» skvalitniť rovnosť príležitostí žien vo vedúcich funkciách na vidieku,

» posilniť každodenné zručnosti žien pre vykonávanie vedúcich funkcií,

» vytvoriť sieť líderiek, schopných samostatne si navzájom pomáhať.

**Tento cieľ bol stanovený vzhľadom na:**

» pretrvávajúci patriarchálny spôsob života na vidieku, nielen na území ER BBK,

» postupný rast počtu žien vo verejných funkciách na vidieku, ktoré sú v rámci vykonávania svojej práce spoluobčanmi omnoho prísnejšie posudzované ako muži na obdobných pozíciách.

**CIEĽOVÉ SKUPINY**

» Základný tím líderiek, ktorý takúto prípravu absolvoval na medzinárodnej a národnej úrovni v rokoch 1999-2003, a ktorý zároveň predstavuje organizačný, lektorský a poradenský tím pre účastníčky projektu.

» Vybraný tím účastníčok vzdelávacieho programu vidieckych líderiek zo slovenskej, ako aj českej strany ER BBK (starostky, poslankyne obecných zastupiteľstiev, zamestnankyne štátnej správy, samosprávy, mimovládnych organizácií a podnikateľky).

**PRIEBEH PROGRAMU**

**Prvá fáza projektu v roku 2003:**

» vytvorenie a posilnenie základného (regionálneho) tímu školiteliek, ktorý je zložený najmä z absolventiek uvedeného medzinárodného programu z rokov 1999-2003;

» výber cieľovej skupiny žien a príprava stratégie pre druhú  fázu projektu.

**Druhá fáza projektu v roku 2004** – napĺňanie dlhodobého cieľa:     » skvalitniť rovnosť príležitostí žien vo vedúcich funkciách na  vidieku; » posilniť každodenné zručnosti žien pre vykonávanie  vedúcich funkcií;

» vytvoriť sieť líderiek, schopných samostatne si navzájom  pomáhať.

**Tretia fáza projektu v roku 2005 a ďalšie obdobie**:

» rozvoj dlhodobejších foriem spolupráce, posilňovanie kontaktov a trvalej cezhraničnej spolupráce = pokračovanie vzdelávacieho programu na báze skúseností získaných z predchádzajúcich fáz.

**ZÁKLADNÉ AKTIVITY A ICH FORMA**

» 1, 2 a 3-dňové školenia a semináre zamerané na posilnenie rôznych zručností žien líderiek;

» fungovanie siete líderiek formou vzájomnej výmeny skúseností a informácií + budovanie tímu;

» technická pomoc medzi základným tímom a účastníčkami programu;

» monitoring, vyhodnocovanie, stratégia pokračovania a propagácia programu.